**1η Επίσκεψη**

Για την 1η σας επίσκεψη και παρατήρηση καλείστε να καταγράψετε στοιχεία από το πλαίσιό σας που θεωρείτε ότι θα σας βοηθήσουν στην καλύτερη κατανόηση και ερμηνεία του. Αναζητήστε επίσης πληροφορίες και από τη νηπιαγωγό προκειμένου να συνθέσετε την ταυτότητα του νηπιαγωγείου που θα επισκεφτείτε. *Φέρτε τις καταγραφές σας στο επόμενο μάθημα για να δουλέψουμε πάνω σε αυτές.*

**Εργασία 2**

Στη συνέχεια θα καταθέσετε ηλεκτρονικά (ατομικά και ως ομάδα) μέχρι την Δευτέρα 28/10 , στις 12.00:

**α) Ατομική Εργασία 2:** Επιλέξτε ένα στιγμιότυπο (κρίσιμο συμβάν) που σας φαίνεται ενδιαφέρον.

* Περιγράψτε το κρίσιμο συμβάν με επάρκεια (συμπεριλάβετε μια σύντομη περιγραφή του χωροχρονικού πλαισίου, διαλόγους, στοιχεία μη λεκτικής επικοινωνίας και ό,τι άλλο κρίνετε απαραίτητο)
* Γιατί επιλέξατε το συγκεκριμένο κρίσιμο συμβάν;
* Ποια στοιχεία μπορεί να σας δώσει για το πλαίσιό σας;
* Σας βοηθά να θέσετε κάποια ερευνητικά ερωτήματα; Αν ναι, ποια;

**Β) Ομαδική Εργασία 2: Ταυτότητα Νηπιαγωγείου**

Προσπαθήστε να καταγράψετε σύντομα σε ένα ενιαίο κείμενο την ταυτότητα του Νηπιαγωγείου. Ειδικότερα, θα προσπαθήσετε να απαντήσετε σε περιγραφικού χαρακτήρα ερωτήσεις σχετικά με την ταυτότητα του νηπιαγωγείου:

* Τη γειτονιά του νηπιαγωγείου: ποια τα χαρακτηριστικά της, τι συναντάτε στο χώρο γύρω και κοντά στο νηπιαγωγείο (π.χ. άλλα σχολεία, σπίτια, μαγαζιά, υπηρεσίες,πάρκα κλπ.).Ποια είναι τα βασικά χαρακτηριστικά της γειτονιάς αυτής; Ποιες υποθέσεις μπορείτε να κάνετε σε σχέσημε την προέλευση των μαθητών, τις εμπειρίες, τις καθημερινές τους συνήθειες κλπ;
* το χώρο στέγασης του νηπιαγωγείου και τις εκπαιδευτικές υποδομές
* τη σύνθεση της τάξης [(α) αριθμός παιδιών, νήπια και προνήπια, αγόρια και κορίτσια, τόπος καταγωγής και (β) αριθμός εκπαιδευτικών-ίσως πληροφορίες για σπουδές]
* την τυπική λειτουργία της τάξης (λειτουργεί μόνο πρωί, πρωί και απόγευμα, ολοήμερο).